CELEX: 22010D0010
Language: hu
Date: 2010-01-29 00:00:00
Title: Az EGT Vegyes Bizottság 10/2010 határozata ( 2010. január 29. ) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról

22.4.2010   
            
            
               HU
            
            
               Az Európai Unió Hivatalos Lapja
            
            
               L 101/19
            
         AZ EGT VEGYES BIZOTTSÁG 10/2010 HATÁROZATA
   (2010. január 29.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2009. december 4-i 141/2009 EGT vegyes bizottsági határozat (1) módosította.
            
         
               (2)
            
            
               Az egyes harmadik országok nemzeti számviteli standardjainak és egyes nemzetközi pénzügyi beszámolási standardoknak harmadik országbeli értékpapír-kibocsátók által a konszolidált pénzügyi kimutatások elkészítésére való alkalmazásáról szóló, 2008. december 12-i 2008/961/EK bizottsági határozatot (2) bele kell foglalni a megállapodásba.
            
         
               (3)
            
            
               A 2008/961/EK határozat hatályon kívül helyezi a megállapodásba foglalt 2006/891/EK bizottsági határozatot (3), amely ebből következően a megállapodást illetően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. mellékletének 23c. pontja (2006/891/EK bizottsági határozat) helyébe a következő szöveg lép:
   
      „32008 D 0961: a Bizottság 2008. december 12-i 2008/961/EK határozata az egyes harmadik országok nemzeti számviteli standardjainak és egyes nemzetközi pénzügyi beszámolási standardoknak harmadik országbeli értékpapír-kibocsátók által a konszolidált pénzügyi kimutatások elkészítésére való alkalmazásáról (HL L 340., 2008.12.19., 112. o.).”.
   
   2. cikk
   A 2008/961/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. január 30-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. január 29-én.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 62., 2010.3.11., 35. o.
   
      (2)  HL L 340., 2008.12.19., 112. o.
   
      (3)  HL L 343., 2006.12.8., 96. o.
   
      (4)  Alkotmányos követelmények fennállását jelezték.
   
      A szerződő felek együttes nyilatkozata a 2008/961/EK bizottsági határozatnak a megállapodásba foglalásáról szóló 10/2010 határozatról
      „Az egyes harmadik országok nemzeti számviteli standardjainak és egyes nemzetközi pénzügyi beszámolási standardoknak harmadik országbeli értékpapír-kibocsátók által a konszolidált pénzügyi kimutatások elkészítésére való alkalmazásáról szóló, 2008. december 12-i 2008/961/EK bizottsági határozat az EGT-standardokkal egyenértékűnek tart bizonyos harmadik országbeli általánosan elfogadott számviteli alapelveket, és annak jogát biztosítja a harmadik országbeli kibocsátók számára, hogy éves konszolidált pénzügyi kimutatásaikat és féléves konszolidált pénzügyi kimutatásaikat a Kínai Népköztársaság, illetve Kanada, a Koreai Köztársaság, illetve az Indiai Köztársaság általánosan elfogadott számviteli alapelveivel összhangban készítsék el. E határozat megállapodásba foglalása nem sérti az EGT-megállapodás hatályát a harmadik országokkal fenntartott kapcsolatok vonatkozásában.”